

ΤΗΕΟ0ΟΚΟ5 ΜΟω 
ϋΒΐβ: 2014.10.23ΛΤ45:30 
ΕΕ5Τ 

Ρθ35θη: 5ί9Β 
(6ΓΤΐΐ3θεΜ6ϋ) 

ΕοοΒίίοη: ΑΙίιβηΛ ΕΙΙιηίΚο 

“ο _1 


Τγρθ9Γ3ϋθ _ 


34587 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2855 

23 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαχείριση των αστικών στερεών αποβλήτων (ΑΣΑ) 
του Δήμου Πύργου Π.Ε. Ηλείας Περιφέρειας Δυ¬ 
τικής Ελλάδας. 1 

Διαχείριση των αστικών στερεών αποβλήτων των 
Δήμων των Π.Ε. Δράμας και Έβρου και του Δή¬ 
μου Νέστου Π.Ε. Καβάλας της Περιφέρειας Ανα¬ 
τολικής Μακεδονίας και Θράκης. 2 


ΑΠΟΦΑΣΕΙ Σ 

Αριθμ. οικ. 49598/3924 (1) 


Διαχείριση των αστικών στερεών αποβλήτων (ΑΣΑ) του 
Δήμου Πύργου Π.Ε. Ηλείας Περιφέρειας Δυτικής Ελ¬ 
λάδας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Ν. 1650/1986 «Για την προστασία του περιβάλ¬ 
λοντος» (ΦΕΚ 160 Α') όπως τροποποιήθηκε και ισχύει. 

2. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμ¬ 
μα Καλλικράτης» (ΦΕΚ 87 Α'), όπως τροποποιήθηκε και 
ισχύει. 

3. Τις διατάξεις των άρθρων 14,16, την παράγραφο 1 
του άρθρου 29, σε συνδυασμό με το εδάφιο β του άρ¬ 
θρου 3, το άρθρο 44 και την παράγραφο 5 του άρθρου 
57 του Ν. 4042/2012 «Ποινική προστασία του περιβάλλο¬ 
ντος - Εναρμόνιση με την Οδηγία 2008/99/ΕΚ - Πλαίσιο 
παραγωγής και διαχείρισης αποβλήτων - Εναρμόνιση με 
την Οδηγία 2008/98/ΕΚ - Ρύθμιση θεμάτων Υπουργεί¬ 
ου Περιβάλλοντος, Ενέργειας και Κλιματικής Αλλαγής» 
(ΦΕΚ 24 Α'). 

4. Τις διατάξεις των άρθρων 13 έως και 17 του Ν. 4071/ 
2012 «Ρυθμίσεις για την τοπική ανάπτυξη, την αυτοδι¬ 
οίκηση και την αποκεντρωμένη διοίκηση Ενσωμάτωση 
Οδηγίας 2009/50/ΕΚ» (ΦΕΚ 85 Α'). 

5. Τ ις διατάξεις του άρθρου 30 του Ν. 3536/2007 «Ειδικές 
ρυθμίσεις θεμάτων μεταναστευτικής πολιτικής και λοιπών 
ζητημάτων αρμοδιότητας Υπουργείου Εσωτερικών, Δη¬ 


μόσιας Διοίκησης και Αποκέντρωσης» (ΦΕΚ 42 Α') όπως 
τροποποιήθηκε και ισχύει. 

6. Τις διατάξεις του ΠΔ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ 141 Α'). 

7. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 153 Α'). 

8. Το ΠΔ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 134 Α'). 

9. Την υπ’ αριθμ. 2527/2009 απόφαση «Ειδικότερα ζητή¬ 
ματα και θέματα αναφορικά με τη λειτουργία, την άσκη¬ 
ση των δραστηριοτήτων και την άσκηση τιμολογιακής 
πολιτικής των Φορέων Διαχείρισης Στερεών Αποβλήτων 
(ΦΟΔΣΑ)» (ΦΕΚ 83 Β'). 

10. Τις διατάξεις της υπ’ αριθμ. Η.Π. 29407/3508/2002 
κοινής υπουργικής απόφασης «Μέτρα και όροι για την 
υγειονομική ταφή των αποβλήτων» (ΦΕΚ 1572 Β'), όπως 
τροποποιήθηκε και ισχύει. 

11. Τις διατάξεις της υπ’ αριθμ. Η.Π. 50910/2727/2003 
κοινής υπουργικής απόφασης «Μέτρα και όροι για τη 
διαχείριση στερεών αποβλήτων. Εθνικός και Περιφε¬ 
ρειακός σχεδιασμός διαχείρισης» (ΦΕΚ 1909 Β'), όπως 
τροποποιήθηκε και ισχύει και ειδικά την παράγραφο 3 
του άρθρου 10, όπως αυτή προστέθηκε με την παρά¬ 
γραφο 5 του άρθρου 57 του Ν. 4042/2012. 

12. Την εγκύκλιο ΥΠΕΚΑ υπ’ αριθμ. Οικ. 129043/4345/ 
8-7-2011 με θέμα: «Εφαρμογή νομοθεσίας για τη διαχεί¬ 
ριση μη επικίνδυνων στερεών αποβλήτων». 

13. Την απόφαση 2003/33/ΕΚ του Συμβουλίου για τον 
καθορισμό κριτηρίων και διαδικασιών αποδοχής των 
αποβλήτων στους χώρους υγειονομικής ταφής σύμφωνα 
με το άρθρο 16 και το παράρτημα II της οδηγίας 1999/31/ 
ΕΚ (ΕΕ 1_ 11/16.1.2003/σελ. 27). 

14. Την υπ’ αριθμ. 9966/20-12-2005 απόφαση έγκρισης 
Περιφερειακού Σχεδιασμού Διαχείρισης Αποβλήτων 
(ΠΕ.Σ.Δ.Α.) Περιφέρειας Δυτικής Ελλάδας. 

15. Την υπ’ αριθμ. οικ. 115939/3-2-2013 απόφαση Ένταξης 
της Πράξης «Αποκατάσταση ΧΑΔΑ στη θέση «Λίμνες» 
της τοπικής κοινότητας Αλφειούσας Δήμου Πύργου» στο 
Επιχειρησιακό Πρόγραμμα «Περιβάλλον και Αειφόρος 
Ανάπτυξη». 

16. Την υπ’ αριθμ. 1994/16-4-2013 απόφαση Ένταξης 
της Πράξης «Μονάδα Επεξεργασίας Απορριμμάτων 

Περιφερειακής Ενότητας Ηλείας» στο Επιχειρησιακό 
Πρόγραμμα «Περιβάλλον και Αειφόρος Ανάπτυξη». 

17. Την υπ’ αριθμ. 4720/8-11-2012 απόφαση Ένταξης 
της Πράξης «Κατασκευή Χώρου Υγειονομικής Ταφής 
Υπολειμμάτων Περιφερειακής Ενότητας Ηλείας» στο 
Επιχειρησιακό Πρόγραμμα «Δυτική Ελλάδα-Πελοπόν- 
νησος - Ιόνιοι Νήσοι». 

18. Το γεγονός της καθυστέρησης υλοποίησης του 
συνόλου των υποδομών διαχείρισης στερεών αποβλή¬ 
των, που προβλέπονται από τον ισχύοντα Περιφερειακό 
Σχεδίασμά Διαχείρισης Αποβλήτων (ΠΕ.Σ.Δ.Α.) Περιφέ¬ 
ρειας Δυτικής Ελλάδας για την εξυπηρέτηση του Δήμου 
Πύργου. 

19. Την ανάγκη παύσης λειτουργίας και αποκατάστα¬ 
σης όλων των Ανεξέλεγκτων Χώρων Διάθεσης Απο¬ 
βλήτων (Χ.Α.Δ.Α.) και την αποφυγή δημιουργίας νέων 
Χ.Α.Δ.Α., χάριν της προστασίας της δημόσιας υγείας 
και του περιβάλλοντος, σύμφωνα με την εθνική και κοι¬ 
νοτική νομοθεσία. 

20. Την υπ’ αριθμ. 270606/6543/9-10-2014 απόφαση 
της Περιφέρειας Δυτικής Ελλάδας με θέμα «Παράταση 
Κήρυξης σε κατάσταση έκτακτης ανάγκης του Δήμου 
Πύργου» (αριθμ. πρ. ΔΠΣ 48464/15.10.2014) 

21. Το υπ’ αριθμ. 812Δ/7-10-2014 έγγραφο αίτημα του 
Δήμου Πύργου (αρ. πρ. ΔΠΣ 48462/15.10.2014) 

22. Την υπ’ αριθμ. ΔΠΣ 48684/16.10.2014 υποβληθείσα 
Τεχνική Έκθεση με θέμα: «Δυνατότητα εξυπηρέτησης 
Δήμων της ΠΈ. Ηλείας από γειτονικούς ΧΥΤΑ» της Μο¬ 
νάδας Τεχνικής Υποστήριξης Έργων Υγρών και Στερεών 
Αποβλήτων στο ΥΠΕΚΑ. 

23. Την εγγύτητα του νομίμως λειτουργούντος Χ.Υ.Τ.Α. 
υποδοχής προς τον Δήμο Πύργου ΠΈ. Ηλείας, σε συν¬ 
δυασμό με τη φέρουσα ικανότητα και την υπολειπόμενη 
χωρητικότητα της εν λόγω εγκατάστασης. 

24. Τ ο γεγονός ότι δεν προκαλείται δαπάνη σε βάρος 
του κρατικού προϋπολογισμού, αλλά προκαλείται δαπά¬ 
νη σε βάρος του προϋπολογισμού του εξυπηρετούμενου 
Δήμου, η οποία θα καλυφθεί από τα ανταποδοτικά τέλη, 
το ύψος της οποίας δεν μπορεί εκ των προτέρων να 
υπολογισθεί, αποφασίζουμε: 

Την τελική διάθεση των αστικών στερεών αποβλήτων 
(ΑΣΑ) του Δήμου Πύργου της ΠΈ. Ηλείας σε νόμιμα 
λειτουργούσα εγκατάσταση διάθεσης (Χώρο Υγειο¬ 
νομικής Ταφής Αποβλήτων, Χ.Υ.Τ.Α.), κατά παρέκκλιση 
του ισχύοντος Περιφερειακού Σχεδιασμού Διαχείρισης 
Αποβλήτων (ΠΕ.Σ.Δ.Α.) Δυτικής Ελλάδας. 

Η προσωρινή αυτή διαχείριση επιβάλλεται προκειμέ- 
νου να καταστεί εφικτή η παύση λειτουργίας, να απο¬ 
τραπεί η δημιουργία νέων ή η εκ νέου ενεργοποίηση 
και να υλοποιηθεί η αποκατάσταση των Χώρων Ανεξέ¬ 
λεγκτης Διάθεσης Αποβλήτων (Χ.Α.Δ.Α.) που εξυπηρε¬ 
τούσαν τον εν λόγω Δήμο, λόγω της μη εισέτι υλοποί¬ 
ησης των αντίστοιχων υποδομών διαχείρισης στερεών 
αποβλήτων, που προβλέπονται από τον ισχύοντα Περι¬ 
φερειακό Σχεδίασμά Διαχείρισης Αποβλήτων (ΠΕΣΔΑ) 
Περιφέρειας Δυτικής Ελλάδας, και έχει ως ακολούθως: 

1. Από την έναρξη ισχύος της παρούσας απόφασης, τα 
ημερησίως παραγόμενα αστικά στερεά απόβλητα (ΑΣΑ) 
του Δήμου Πύργου ΠΈ. Ηλείας, καθώς και τα αστικά 
απόβλητα που είναι σωρευμένα στους οικισμούς του 
Δήμου, θα διατίθενται στο Χ.Υ.Τ.Α. 1ης Δ.Ε. Αιτωλοακαρ¬ 
νανίας, στη θέση «Βλαχομάνδρα» Ναυπάκτου. 


2. Το τέλος χρήσης, ανά τόνο, του Χ.Υ.Τ.Α. καθορίζεται 
ίσο με το αντίστοιχο που έχει οριστεί για τα μέλη του 
Φορέα Λειτουργίας του Χ.Υ.Τ.Α. και δεν σχετίζεται με 
το ειδικό τέλος ταφής του άρθρου 43 του Ν. 4042/2012. 

3. Στον εν λόγω Χ.Υ.Τ.Α. αποδεκτά θα γίνονται μόνο 
τα απόβλητα που κατατάσσονται στο Κεφάλαιο 20 του 
Ευρωπαϊκού Καταλόγου Αποβλήτων (ΕΚΑ) και ειδικότε¬ 
ρα τα απόβλητα που μνημονεύονται στην οικεία απόφα¬ 
ση έγκρισης περιβαλλοντικών όρων (ΑΈ.Π.Ο.) και στην 
άδεια λειτουργίας αυτού. 

4. Ο Δήμος Πύργου οφείλει: 

α. Να μεταφέρει τα αστικά στερεά απόβλητό του 
στην υποδεικνυόμενη στην παρούσα νόμιμα λειτουργού¬ 
σα εγκατάσταση (Χ.Υ.Τ.Α.) και να καταβάλει το τέλος 
χρήσης. 

β. Να εφαρμόσει άμεσα και πλήρως πρόγραμμα χω¬ 
ριστής συλλογής αποβλήτων συσκευασιών στο πλαίσιο 
της υφιστάμενης σύμβασης συνεργασίας με Σύστημα 
Εναλλακτικής Διαχείρισης Συσκευασιών, υπό την επο- 
πτεία του Ελληνικού Οργανισμού Ανακύκλωσης (Ε.Ο.ΑΝ.), 
με σκοπό να επιτευχθούν τάχιστα οι στόχοι του προ¬ 
γράμματος ανακύκλωσης αποβλήτων συσκευασίας. 

γ. Συνδυαστικά με την ανακύκλωση, να μεριμνήσει για 
τρόπους προσωρινής διαχείρισης των αστικών στερε¬ 
ών αποβλήτων, με κατάλληλη αδειοδότηση και όρους 
περιβαλλοντικής προστασίας και με δοκιμασμένη με¬ 
θοδολογία που να οδηγεί σε σημαντική μείωση των 
αποβλήτων που οδηγούνται προς τελική διάθεση. 

δ. Να μεριμνήσει για τη διευθέτηση της περιοχής 
της εγκατάστασης δεματοποίησης στη θέση «Ποτόκι», 
σύμφωνα με τις διαδικασίες του άρθρου 9 της κοινής 
υπουργικής απόφασης 50910/2003 (σχετ. 11). 

ε. Να μεριμνήσει για την ταχεία υλοποίηση του έργου 
αποκατάστασης του Χ.Α.Δ.Α. στη θέση «Λίμνες». 

5. Ο Σύνδεσμος Διαχείρισης Στερεών Αποβλήτων 
Ν. Ηλείας οφείλει να μεριμνήσει για την ταχεία λει¬ 
τουργία του Σταθμού Μεταφόρτωσης Ανακυκλωσίμων 
Κοροίβου, ώστε να μεταφέρονται τα ανακυκλώσιμα 
υλικά στο ΚΔΑΥ Πάτρας. Εναλλακτικά, να αναλάβει 
την λειτουργία του ΣΜΑ ο Δήμος Πύργου, μέσω Προ¬ 
γραμματικής Σύμβασης με τον ΦοΔΣΑ, με σκοπό την 
εξυπηρέτηση και των λοιπών όμορων δήμων. 

6. Ο Φορέας Λειτουργίας του Χ.Υ.Τ.Α. οφείλει: 

α. Να αποδέχεται υποχρεωτικά τα ΑΣΑ του Δήμου 
Πύργου, σύμφωνα με τα προβλεπόμενα στις παραγρά¬ 
φους 1, 2, 3 και 4 της παρούσας. 

β. Να ελέγχει τη σύνθεση, την ποσότητα και το είδος 
των αποβλήτων που μεταφέρει στις εγκαταστάσεις του 
Χ.Υ.Τ.Α. ο Δήμος Πύργου, ώστε να είναι αποδεκτά σύμ¬ 
φωνα με τα οριζόμενα στην παρούσα, σύμφωνα με τις 
αδειοδοτήσεις της εγκατάστασης υποδοχής ως προς 
τα κριτήρια αποδοχής και γενικότερα με τις σχετικές 
διατάξεις της κείμενης νομοθεσίας. 

7. Για να εξασφαλιστεί η ιχνηλασιμότητα των απο¬ 
βλήτων (παραγωγός - συλλογέας - μεταφορέας - πα¬ 
ραλήπτης), τα απόβλητα θα διακινούνται με «έντυπο 
παρακολούθησης αποβλήτου», που είναι τριπλότυπα 
έντυπα με βάση το υπόδειγμα του Παραρτήματος II της 
(12) σχετικής Εγκυκλίου ΥΠΕΚΑ. 

8. Σε περίπτωση παράλειψης εφαρμογής της πα¬ 
ρούσας απόφασης, καταλογίζονται ποινικές, αστικές ή 
διοικητικές ευθύνες στον υπεύθυνο για την μη εφαρ¬ 
μογή της φορέα, όπως προβλέπεται από τις κείμενες 
διατάξεις. 

9. Ο Δήμος Πύργου υποχρεούται στην υποβολή προς 
τους Γενικούς Γραμματείς ΥΠΕΚΑ και Συντονισμού Δι¬ 
αχείρισης Αποβλήτων, διμηνιαίας έκθεσης εφαρμογής 
της παρούσας κοινής υπουργικής απόφασης, καθώς 
και των εντύπων του σημείου 7 και των στοιχείων του 
σημείου 4β της παρούσας. 

10. Η παρούσα απόφαση ισχύει από την ημέρα δημοσί¬ 
ευσής της στην Εφημερίδα της Κυβερνήσεως και εφαρ¬ 
μόζεται για διάστημα που δεν υπερβαίνει τους τέσσερις 
(4) μήνες και για ποσότητα τεσσάρων χιλιάδων τόνων 
αστικών στερεών αποβλήτων (ΑΣΑ) του Δήμου Πύργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 2014 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΕΣΩΤΕΡΙΚΩΝ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΑΡΓΥΡΗΣ ΝΤΙΝΟΠΟΥΛΟΣ ΙΩΑΝΝΗΣ ΜΑΝΙΑΤΗΣ 
-♦- 

Αριθμ. οικ. 49599/3925 (2) 

Διαχείριση των αστικών στερεών αποβλήτων των Δή¬ 
μων των Π.Ε. Δράμας και Έβρου και του Δήμου Νέ¬ 
στου Π.Ε. Καβάλας της Περιφέρειας Ανατολικής Μα¬ 
κεδονίας και Θράκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Ν. 1650/1986 «Για την προστασία του περιβάλ¬ 
λοντος» (ΦΕΚ 160 Α') όπως τροποποιήθηκε και ισχύει. 

2. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87 Α'), όπως τροποποιήθηκε και ισχύει. 

3. Τις διατάξεις των άρθρων 14,16, την παράγραφο 1 
του άρθρου 29, σε συνδυασμό με το εδάφιο β του άρ¬ 
θρου 3, το άρθρο 44 και την παράγραφο 5 του άρθρου 
57 του Ν. 4042/2012 «Ποινική προστασία του περιβάλλο¬ 
ντος - Εναρμόνιση με την Οδηγία 2008/99/ΕΚ - Πλαίσιο 
παραγωγής και διαχείρισης αποβλήτων - Εναρμόνιση με 
την Οδηγία 2008/98/ΕΚ - Ρύθμιση θεμάτων Υπουργεί¬ 
ου Περιβάλλοντος, Ενέργειας και Κλιματικής Αλλαγής» 
(ΦΕΚ 24 Α'). 

4. Τις διατάξεις των άρθρων 13 έως και 17 του Ν. 4071/ 
2012 «Ρυθμίσεις για την τοπική ανάπτυξη, την αυτοδι¬ 
οίκηση και την αποκεντρωμένη διοίκηση Ενσωμάτωση 
Οδηγίας 2009/50/ΕΚ» (ΦΕΚ 85 Α'). 

5. Τις διατάξεις του άρθρου 30 του Ν. 3536/2007 «Ειδικές 
ρυθμίσεις θεμάτων μεταναστευτικής πολιτικής και λοιπών 
ζητημάτων αρμοδιότητας Υπουργείου Εσωτερικών, Δη¬ 
μόσιας Διοίκησης και Αποκέντρωσης» (ΦΕΚ 42 Α') όπως 
τροποποιήθηκε και ισχύει. 

6. Τις διατάξεις του ΠΔ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ 141 Α'). 

7. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 153 Α'). 

8. Το Π.Δ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 134 Α'). 


9. Την υπ’ αριθμ. 2527/2009 απόφαση «Ειδικότερα ζητή¬ 
ματα και θέματα αναφορικά με τη λειτουργία, την άσκη¬ 
ση των δραστηριοτήτων και την άσκηση τιμολογιακής 
πολιτικής των Φορέων Διαχείρισης Στερεών Αποβλήτων 
(ΦΟΔΣΑ)» (ΦΕΚ 83 Β'). 

10. Τις διατάξεις της υπ’ αριθμ. Η.Π. 29407/3508/2002 
κοινής υπουργικής απόφασης «Μέτρα και όροι για την 
υγειονομική ταφή των αποβλήτων» (ΦΕΚ 1572 Β'), όπως 
τροποποιήθηκε και ισχύει. 

11. Τις διατάξεις της υπ’ αριθμ. Η.Π. 50910/2727/2003 
κοινής υπουργικής απόφασης «Μέτρα και όροι για τη 
διαχείριση στερεών αποβλήτων. Εθνικός και Περιφε¬ 
ρειακός σχεδιασμός διαχείρισης» (ΦΕΚ 1909 Β'), όπως 
τροποποιήθηκε και ισχύει και ειδικά την παράγραφο 3 
του άρθρου 10, όπως αυτή προστέθηκε με την παρά¬ 
γραφο 5 του άρθρου 57 του Ν. 4042/2012. 

12. Την εγκύκλιο ΥΠΕΚΑ υπ’ αριθμ. οικ. 129043/4345/ 
8-7-2011 με θέμα: «Εφαρμογή νομοθεσίας για τη διαχεί¬ 
ριση μη επικίνδυνων στερεών αποβλήτων». 

13. Την απόφαση 2003/33/ΕΚ του Συμβουλίου για τον 
καθορισμό κριτηρίων και διαδικασιών αποδοχής των 
αποβλήτων στους χώρους υγειονομικής ταφής σύμφωνα 
με το άρθρο 16 και το παράρτημα II της οδηγίας 1999/31/ 
ΕΚ (ΕΕ Ι_ 11/16.1.2003/σελ. 27). 

14. Την υπ’ αριθμ. 9424/9/03-09-2009 απόφαση του 
Γενικού Γραμματέα της Περιφέρειας Ανατολικής Μα¬ 
κεδονίας και Θράκης με την οποία εγκρίθηκε η τρο¬ 
ποποίηση του Περιφερειακού Σχεδιασμού Διαχείρισης 
Αποβλήτων (ΠΕ.Σ.Δ.Α.) Περιφέρειας Ανατολικής Μακε¬ 
δονίας και Θράκης. 

15. Το γεγονός της καθυστέρησης υλοποίησης και μη 
εισέτι έναρξης λειτουργίας του συνόλου των υποδομών 
διαχείρισης στερεών αποβλήτων, που προβλέπονται 
από τον ισχύοντα Περιφερειακό Σχεδίασμά Διαχείρισης 
Αποβλήτων (ΠΕ.Σ.Δ.Α.) Περιφέρειας Ανατολικής Μακε¬ 
δονίας και Θράκης για την εξυπηρέτηση των δήμων 
που ανήκουν στις διαχειριστικές ενότητες του θέματος. 

16. Την ανάγκη παύσης λειτουργίας και αποκατάστα¬ 
σης όλων των Ανεξέλεγκτων Χώρων Διάθεσης Απο¬ 
βλήτων (Χ.Α.Δ.Α.) και την αποφυγή δημιουργίας νέων 
Χ.Α.Δ.Α., χάριν της προστασίας της δημόσιας υγείας 
και του περιβάλλοντος, σύμφωνα με την εθνική και κοι¬ 
νοτική νομοθεσία. 

17. Την από 8-12-2013 ΤεχνικήΈκθεση με θέμα: «Ενέρ¬ 
γειες για την παύση λειτουργίας ενεργών ΧΑΔΑ στην 
Περιφέρειας Ανατολικής Μακεδονίας και Θράκης» της 
Μονάδας Τεχνικής Υποστήριξης Έργων Υγρών και Στε¬ 
ρεών Αποβλήτων στο ΥΠΕΚΑ. 

18. Την εγγύτητα νομίμως λειτουργούντων Χ.Υ.Τ.Α. 
υποδοχής προς τους αντίστοιχους εξυπηρετούμενους 
Δήμους, σε συνδυασμό με τη φέρουσα ικανότητα και 
την υπολειπόμενη χωρητικότητά των εν λόγω εγκατα¬ 
στάσεων. 

19. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αλλά προκαλείται δαπά¬ 
νη σε βάρος του προϋπολογισμού των εξυπηρετούμε¬ 
νων Δήμων, η οποία θα καλυφθεί από τα ανταποδοτικά 
τέλη, το ύψος της οποίας δεν μπορεί εκ των προτέρων 
να υπολογισθεί, αποφασίζουμε: 

Την τελική διάθεση των αστικών στερεών αποβλή¬ 
των (ΑΣΑ) των Δήμων, όπως κατωτέρω αναφέρονται, 
της ενιαίας ΔΈ. του ΠΕΣΔΑ της Περιφέρειας Ανατολι¬ 
κής Μακεδονίας και Θράκης, σε νόμιμα λειτουργούσες 

εγκαταστάσεις διάθεσης (Χώροι Υγειονομικής Ταφής 
Αποβλήτων, Χ.Υ.Τ.Α.), κατά παρέκκλιση των εν ισχύ 
Περιφερειακών Σχεδιασμών Διαχείρισης Αποβλήτων 
(ΠΕ.Σ.ΔΑ.) Ανατολικής Μακεδονίας και Θράκης και Κε¬ 
ντρικής Μακεδονίας, για διάστημα που δεν υπερβαίνει 
το ένα (1) έτος. 

Η προσωρινή αυτή διαχείριση επιβάλλεται προκειμέ- 
νου να καταστεί εφικτή η παύση λειτουργίας Χώρων 
Ανεξέλεγκτης Διάθεσης Αποβλήτων (Χ.Α.Δ.Α.), να απο¬ 
τραπεί η δημιουργία νέων ή η εκ νέου ενεργοποίηση 
μη λειτουργούντων και να υλοποιηθεί η αποκατάσταση 
των Χ.Α.Δ.Α. των εν λόγω δήμων λόγω της μη εισέτι 
έναρξης λειτουργίας των αντίστοιχων υποδομών δια¬ 
χείρισης στερεών αποβλήτων, που προβλέπονται από 
τον ισχύοντα Περιφερειακό Σχεδίασμά Διαχείρισης Απο¬ 
βλήτων (ΠΕΣΔΑ) Περιφέρειας Ανατολικής Μακεδονίας 
και Θράκης. 

Συγκεκριμένα: 

1. Από την έναρξη ισχύος της παρούσας απόφασης τα 
αστικά στερεά απόβλητα (ΑΣΑ) όλων των Δήμων της 
Π.Ε. Έβρου θα διατίθενται στο Χ.Υ.Τ.Α. Κομοτηνής. Το 
τέλος χρήσης, ανά τόνο, του Χ.Υ.Τ.Α. καθορίζεται ίσο 
με το αντίστοιχο που έχει οριστεί για τους λοιπούς 
εξυπηρετούμενους Δήμους από τον Φορέα Λειτουργίας 
του Χ.Υ.Τ.Α. και δε σχετίζεται με το ειδικό τέλος ταφής 
του άρθρου 43 του Ν. 4042/2012. 

2. Από την έναρξη ισχύος της παρούσας απόφασης 
τα αστικά στερεά απόβλητα (ΑΣΑ) του Δήμου Νέστου 
της Π.Ε. Καβάλας θα διατίθενται στο ΧΥΤΑ Ξάνθης. Το 
τέλος χρήσης, ανά τόνο, του Χ.Υ.Τ.Α. καθορίζεται ίσο 
με το αντίστοιχο που έχει οριστεί για τους λοιπούς 
εξυπηρετούμενους Δήμους από τον Φορέα Λειτουργίας 
του Χ.Υ.Τ.Α. και δε σχετίζεται με το ειδικό τέλος ταφής 
του άρθρου 43 του Ν. 4042/2012. 

3. Από την έναρξη ισχύος της παρούσας απόφασης 
τα αστικά στερεά απόβλητα (ΑΣΑ) όλων των Δήμων 
Π.Ε. Δράμας θα διατίθενται στο Χ.Υ.Τ.Α. 2ης Δ.Ε. Περι¬ 
φέρειας Κεντρικής Μακεδονίας (ΧΥΤΑ Π.Ε. Σερρών). Το 
τέλος χρήσης, ανά τόνο, του Χ.Υ.Τ.Α. καθορίζεται ίσο 
με το αντίστοιχο που έχει οριστεί για τους λοιπούς 
εξυπηρετούμενους Δήμους από τον Φορέα Λειτουργίας 
του Χ.Υ.Τ.Α. και δε σχετίζεται με το ειδικό τέλος ταφής 
του άρθρου 43 του Ν. 4042/2012. 

4. Στους εν λόγω Χ.Υ.Τ.Α. αποδεκτά θα γίνονται μόνο 
τα απόβλητα που κατατάσσονται στο Κεφάλαιο 20 του 
Ευρωπαϊκού Καταλόγου Αποβλήτων (ΕΚΑ) και ειδικότε¬ 
ρα τα απόβλητα που μνημονεύονται στις οικείες απο¬ 
φάσεις έγκρισης περιβαλλοντικών όρων (Α.Ε.Π.Ο.) και 
άδειες λειτουργίας. 

5. Οι Δήμοι των Π.Ε. Δράμας και Έβρου καθώς και ο 
Δήμος Νέστου της Π.Ε. Καβάλας οφείλουν: 

α. Να μεταφέρουν τα αστικά στερεά απόβλητό τους 
στις υποδεικνυόμενες στην παρούσα νόμιμα λειτουρ¬ 
γούσες εγκαταστάσεις (Χ.Υ.Τ.Α.) και να καταβάλουν το 
τέλος χρήσης. 

β. Να μεριμνήσουν για την άμεση διακοπή λειτουργί¬ 
ας των Χ.Α.Δ.Α. της περιοχής ευθύνης τους και ταχεία 
υλοποίηση των έργων αποκατάστασης αυτών. 

γ. Να εφαρμόσουν πρόγραμμα χωριστής συλλογής 
συσκευασιών στο πλαίσιο σύμβασης συνεργασίας με 
Σύστημα Εναλλακτικής Διαχείρισης Συσκευασιών, υπό 
την εποπτεία του Ελληνικού Οργανισμού Ανακύκλωσης 
(Ε.Ο.ΑΝ.), το αργότερο εντός δύο (2) μηνών από την 


έναρξη ισχύος της παρούσας, προκειμένου να κατα¬ 
στεί εφικτή η μείωση της ποσότητας των προς διάθεση 
αποβλήτων. 

δ. Να δρομολογήσουν τις απαραίτητες ενέργειες στην 
περιοχή ευθύνης κάθε Δήμου, στο πλαίσιο των αρμοδι¬ 
οτήτων τους, για την εφαρμογή της παρούσας καθώς 
και για την υποστήριξη και λειτουργία των υποδομών 
σε εφαρμογή του ισχύοντος σχετικού ΠΕΣΔΑ. 

6. Οι Φορείς λειτουργίας των προαναφερομένων 
Χ.Υ.Τ.Α. οφείλουν: 

α. Να αποδέχονται υποχρεωτικά τα αστικά απόβλητα 
των Δήμων, σύμφωνα με τα προβλεπόμενα στις παρα¬ 
γράφους 1, 2, 3 και 4 της παρούσας. 

β. Να ελέγχουν τη σύνθεση, την ποσότητα και το είδος 
των αποβλήτων που μεταφέρουν στις εγκαταστάσεις 
των Χ.Υ.Τ.Α. οι εξυπηρετούμενοι Δήμοι, ώστε να είναι 
αποδεκτά τόσο σύμφωνα με τα οριζόμενα στην παρά¬ 
γραφο 4 της παρούσας και με τις αδειοδοτήσεις της 
εκάστοτε εγκατάστασης υποδοχής, όσο και γενικότερα 
με τις σχετικές διατάξεις της κείμενης νομοθεσίας. 

7. Για να εξασφαλιστεί η ιχνηλασιμότητα των αποβλή¬ 
των (παραγωγός - συλλογέας - μεταφορέας - παραλή¬ 
πτης), τα απόβλητα να διακινούνται με «έντυπο παρακο¬ 
λούθησης αποβλήτου», σύμφωνα με τα προβλεπόμενα 
στην (12) σχετική Εγκύκλιο ΥΠΕΚΑ. 

8. Ο αρμόδιος περιφερειακός Φορέας Διαχείρισης 
Στερεών Αποβλήτων ΔΙ.Α.Α.ΜΑ.Θ. ΑΑΕ στο πλαίσιο 
των αρμοδιοτήτων του οφείλει να μεριμνήσει για την 
υποστήριξη και λειτουργία των υποδομών και γενικό¬ 
τερα της εφαρμογής του ισχύοντος ΠΕΣΔΑ (σχετ. 14). 
Ιδιαιτέρως οφείλει: 

α. Να θέσει άμεσα σε λειτουργία τους Σταθμούς Με- 
ταφόρτωσης (ΣΜΑ) που έχουν κατασκευασθεί στο πλαί¬ 
σιο του ΠΕΣΔΑ Ανατολικής Μακεδονίας και Θράκης για 
την εξυπηρέτηση των εμπλεκόμενων Δήμων. 

β. Να διενεργεί ο ίδιος τη μεταφορά των αποβλήτων 
από τους ΣΜΑ στους ΧΥΤΑ υποδοχής, στο πλαίσιο των 
υποχρεώσεων του. Εναλλακτικά, να παραχωρήσει το 
έργο της μεταφοράς των αποβλήτων σε εξυπηρετούμε¬ 
νους Δήμους, και θέτοντας στη διάθεση τους, κατόπιν 
σύναψης προγραμματικών συμβάσεων, τον σχετικό μη¬ 
χανολογικό εξοπλισμό ιδιοκτησίας του για την διευκό¬ 
λυνση της μεταφοράς στους ΧΥΤΑ υποδοχής. 

γ. Να θέσει άμεσα σε λειτουργία όλα τα Κέντρα 
Διαλογής Ανακυκλώσιμων Υλικών (ΚΔΑΥ) που έχουν 
κατασκευασθεί στο πλαίσιο του ΠΕΣΔΑ Ανατολικής 
Μακεδονίας και Θράκης για την υποστήριξη εφαρμογής 
προγραμμάτων εναλλακτικής διαχείρισης συσκευασιών 
τόσο στους εξυπηρετούμενους με την παρούσα Δήμους, 
όσο εν γένει στην Περιφέρεια Ανατολικής Μακεδονίας 
και Θράκης. 

Σε περίπτωση παράλειψης εφαρμογής της παρούσας 
απόφασης, καταλογίζονται ποινικές, αστικές ή διοικητι¬ 
κές ευθύνες στον υπεύθυνο για την μη εφαρμογή της 
φορέα, όπως προβλέπεται από τις κείμενες διατάξεις. 

Η παρούσα απόφαση ισχύει από την ημέρα δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 2014 

